An Kalye Fraternidad sarong tinampo namomogtak sa siyudad nin Naga, Camarines Sur, Filipinas. Sa sarong poro kaini natakod sa Kalye Garcia kan Bgy. Sabang, nabaktas sa Tulay nin Sabang asin tanos na nadiretso asin natakod sa Roxas Avenue sa tongod kan palaog sa Tulay nin Mabolo pakabaktas naman sa riles nin tren. Ini an aragihan kan trapik nin mga awto kun boot magpasiring sa LCC Mall o sa  Camaligan na dai na malaog sa sentro kan siyudad. Medyo may kapiotan an tinampong ini asin dikit an pwesto komersyal igdi.